Uudised
E-gümnaasium
E-gümnaasiumi lõpetajad on edukad ja edasipürgivad noored
30.06.2016
E-gümnaasiumi lõpetas sel kevadel 14 noort, kes olid gümnaasiumihariduse omandanud mitte koolipingis istudes, vaid läbi arvutiekraani õppides ja iseseisvalt aineid omandades.
Põhjusi, miks noor valib pigem e-gümnaasiumi, on mitmeid. Lõpetajate nimel sõna võtnud kuldmedalist Helen Hindpere tõi välja tippspordile pühendumise, elumuutused, aga enda näitel ka selle, et talle lihtsalt ei sobinud päevast päeva kindlal kellaajal koolipingis istuda ja õppida.
Seekordses lennus oli kaks kuldmedaliga lõpetanud noort. Juba eelnevalt mainitud Helen Hindperele lisaks lõpetas kuldmedaliga Heike Olmre ning paljud noored paistsid silma erinevates õppeainetes, mis vääris tunnustust kiituskirjadega.
E-gümnaasiumile omaselt ilmus lõpetajatele käskkirja ette lugemiseks ekraanile Skype kõne, milles e-gümnaasiumi juhataja Vera Korelskaja-Novikova kõigi lõpetajate poole pöördus. Õppenõustaja Kadri Green pidas väga südamliku kõne, olles õpetajana tundma õppinud iga lõpetajat, oskas ta igaühte iseloomustada ning soovis kõigile edasist haridustee jätkamist.
Muusikalise vahepalaga esines 9.a klassi õpilane Janet Murumets, kes mängis fagotil pala „Väike valss“. Direktor Ahto Orav soovis lõpetajatele ettevõtlikust, eneseteostust ja edukust, mida noortel kindlasti elus vaja läheb.
Vaata veel
-
2021. aasta lõpuaktuste ajad
18.06.21Audentese erakooli ja spordigümnaasiumi lõpuaktused toimuvad 2021. aastal järgnevalt: erakooli 9.a ja 9.b klassi aktus reedel, 18. juunil kell 12. Vaatan
-
Spordikeskus on pühade tõttu suletud 23. ja 24. juunil
17.06.21Seoses riiklike pühadega on Audentese spordikeskus suletud 23. ja 24. juunil. Kaunist pühadeaega Audentese spordikeskus
-
Välistaadion treeninguteks suletud teisipäeval kell 16.00–19.00.
15.06.21Kergejõustiku välistaadion treeninguteks suletud teisipäeval, 15. juunil kell 16.00–19.00. Vabandage ebamugavuste pärast!
-
Vaata erakooli tänuürituse videot
11.06.21Traditsiooniliselt oleme aasta lõpus tänanud meie tublisid õpilasi ja nende vanemaid toreda aasta eest tänuüritusega. Tavapärast tänuüritust meil sel aastal